CELEX: 62021CA0251
Language: fi
Date: 2022-04-28 00:00:00
Title: Asia C-251/21: Unionin tuomioistuimen tuomio (seitsemäs jaosto) 28.4.2022 (ennakkoratkaisupyyntö, jonka on esittänyt Augstākā tiesa (Senāts) – Latvia) – ”Piltenes meži” SIA v. Lauku atbalsta dienests (Ennakkoratkaisupyyntö – Euroopan maaseudun kehittämisen maatalousrahasto (maaseuturahasto) – Asetus (EU) N:o 1305/2013 – Maaseuturahaston tuki maaseudun kehittämiseen – 30 artikla – Natura 2000 -tuet – Soveltamisala – Hakemus tuen saamiseksi Natura 2000 -verkostoon kuulumattomaan metsään luonnonvaraisen lintulajin suojelemiseksi perustetun pienen suojelualueen perusteella – Asetus (EU) N:o 702/2014 – Tiettyjä maa- ja metsätalousalan tukia koskeva ryhmäpoikkeus – Soveltaminen Euroopan unionin varoista osarahoitettuihin tukiin – Soveltamatta jättäminen vaikeuksissa oleviin yrityksiin)

20.6.2022   
            
            
               FI
            
            
               Euroopan unionin virallinen lehti
            
            
               C 237/17
            
         
      Unionin tuomioistuimen tuomio (seitsemäs jaosto) 28.4.2022 (ennakkoratkaisupyyntö, jonka on esittänyt Augstākā tiesa (Senāts) – Latvia) – ”Piltenes meži” SIA v. Lauku atbalsta dienests
      (Asia C-251/21) (1)
      
      (Ennakkoratkaisupyyntö - Euroopan maaseudun kehittämisen maatalousrahasto (maaseuturahasto) - Asetus (EU) N:o 1305/2013 - Maaseuturahaston tuki maaseudun kehittämiseen - 30 artikla - Natura 2000 -tuet - Soveltamisala - Hakemus tuen saamiseksi Natura 2000 -verkostoon kuulumattomaan metsään luonnonvaraisen lintulajin suojelemiseksi perustetun pienen suojelualueen perusteella - Asetus (EU) N:o 702/2014 - Tiettyjä maa- ja metsätalousalan tukia koskeva ryhmäpoikkeus - Soveltaminen Euroopan unionin varoista osarahoitettuihin tukiin - Soveltamatta jättäminen vaikeuksissa oleviin yrityksiin)
      (2022/C 237/22)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Augstākā tiesa (Senāts)
      
         Pääasian asianosaiset
      
      Kantaja: ”Piltenes meži” SIA
      Vastaaja: Lauku atbalsta dienests
      
         Tuomiolauselma
      
      
                  1)
               
               
                  Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1305/2013 30 artiklaa on erityisesti sen 6 kohta huomioon ottaen tulkittava siten, että luonnonvaraisten lintujen suojelusta 30.11.2009 annetun Euroopan parlamentin ja neuvoston direktiivin 2009/147/EY tavoitteiden toteuttamiseksi metsään perustetun pienen luonnonsuojelualueen perusteella haettu tuki kuuluu kyseisen 30 artiklan soveltamisalaan.
               
            
                  2)
               
               
                  Tiettyjen maa- ja metsätalousalan ja maaseutualueiden tukimuotojen toteamisesta sisämarkkinoille soveltuviksi [SEUT 107 ja SEUT 108] artiklan mukaisesti 25.6.2014 annettua komission asetusta (EU) N:o 702/2014 on tulkittava siten, että kyseisen asetuksen 2 artiklan 14 alakohdassa tarkoitetulla tavalla vaikeuksissa olevan yrityksen asetuksen N:o 1305/2013 nojalla hakemaa tukea direktiivin 2009/147 tavoitteiden toteuttamiseksi metsään perustetulle pienelle luonnonsuojelualueelle ei voida todeta asetuksen N:o 702/2014 nojalla sisämarkkinoille soveltuvaksi.
               
            
         (1)  EUVL C 252, 28.6.2021.